Els alemanys es van empassar l'engany. Tota la cura que Montagu i el seu equip havien posat per crear la identitat de Martin va donar dividends. De resultes, Hitler quedà tan convençut de la veracitat d'aquells documents que discrepà amb Mussolini que Sicília era el punt d'invasió més probable, insistint en el fet que qualsevol incursió contra l'illa hauria de ser contemplada només com una diversió. A més, Hitler ordenà que tant Sardenya com Còrsega fossin reforçades, i envià al Mariscal Rommel a Atenes per formar un Grup d'Exèrcits. Fins i tot es retiraren bucs patrullers (com minadors i dragamines) de Sicília, es van enviar a altres llocs. Però la decisió més crítica va ser retirar dues divisions panzer a Grècia provinents del Front Oriental, tot just quan els alemanys s'estaven preparant per enfrontar-se als rusos al sortent de Kursk, si bé aquest efecte al Front Oriental aparentment no figurava entre els objectius previstos pels creadors britànics del pla, preocupats com estaven amb la seva pròpia part de la guerra.